smcproject/ml-wiki-sentences huggingface dataset:
ഒരു പയറുവർഗധാന്യമായ   ചെറുപയർ പുഷ്ടികരമായ ഒരാഹാരധാന്യവും കൂടിയാണ്.
ദഹിക്കുവാൻ പ്രയാസമുള്ള ഇത് അയുർവേദ വൈദ്യന്മാരുടെ അഭിപ്രായത്തിൽ ഇത് കഫപിത്തങ്ങളെ ശമിപ്പിക്കുകയും ശരീരത്തിന് ഓജസ്സും ബലവും നല്കുകയും ചെയ്യും.
കണ്ണിന് വളരെ നല്ലതായ  ഇത് വാതരോഗികൾക്ക് അത്ര നല്ലതല്ല എന്നു അവർ കരുതുന്നു.
രക്തവർധനവിനും വളരെ നല്ലതാണ് ചെറുപയർ.
കൂടാതെ രക്തദോഷം, പിത്തം, കഫം, മഞ്ഞപ്പിത്തം, നേത്രരോഗം, ജ്വരം എന്നിവയെ ശമിപ്പിക്കുവാനും നല്ലതാണിത്.
100 ഗ്രാം ചെറുപയർ 24 ഔൺസ് വെള്ളത്തിൽ പുഴുങ്ങി 6 ഔൺസാക്കി കുറുക്കി പിഴിഞ്ഞെടുത്തുണ്ടാക്കുന്ന സൂപ്പ്  3 ഔൺസ് വീതം രണ്ട് നേരം തേൻ ചേർത്ത് കഴിക്കുന്നത് രോഗം വന്ന് മാറിയവർക്ക് പെട്ടെന്ന് ആരോഗ്യം കൈവരിക്കാൻ ഉതകുന്ന ഒരു അമൃതാണ്.
ചെറുപയറിൻ സൂപ്പ് പാൽ ചേർത്ത് കഴിച്ചാൽ ഉദരപ്പുണ്ണിന് നല്ലതാണ്.
കരൾവീക്കം, പ്ലീഹാവീക്കം എന്നിവയുള്ള രോഗികൾക്കും പ്രമേഹരോഗികൾക്കും ചെറുപയറിൻ സൂപ്പ് നല്ലതാണ്.
ചെറുപയറും സമം ഉണക്കലരിയും കൂടി കഞ്ഞിവെച്ച് പശുവിൻ നെയ്യ് ചേർത്ത് കാലത്ത് വെറും വയറ്റിൽ കഴിക്കുന്നത് നാഡിപിഴ സംബന്ധമായ രോഗങ്ങൾക്ക് പഴയമുറപ്രകാരമുള്ള നല്ലൊരു ചികിത്സയാണ്.
കളരിപ്പയറ്റ് ശീലമാക്കുന്നവർക്ക് കർക്കിടകമാസത്തിൽ ഈ കഞ്ഞി വളരെ ഫലപ്രദമായിരിക്കും.
സാധാരണക്കാർക്ക് ശരീരപുഷ്ടിയും ബലവും നല്കുന്ന ഇത് തടിച്ചവർക്ക് അത്ര നല്ലതല്ല.
മുളപ്പിച്ച ചെറുപയർ ഒറ്റയ്ക്കോ മറ്റു ആഹാരത്തോടുകൂടിയോ പ്രഭാതത്തിൽ കഴിക്കുകയോ ഇതുകൊണ്ട് കഞ്ഞിയുണ്ടാക്കി തേങ്ങയും സ്വല്പം മധുരവും ചേർത്ത് കഴിക്കുന്നതും പ്രമേഹരോഗികൾക്കും കളരിപ്പയറ്റ്, ഭാരോദ്വഹനം മുതലായ വ്യായാമമുറകൾ ചെയ്യുന്നവർക്കും ഏറ്റവും ഫലം കിട്ടുന്നതാണ്.
ഈ കഞ്ഞിയിൽ വിറ്റാമിൻ ഇ ധാരാളമായുണ്ട്.
കണ്ണിന്റെ ഉഷ്ണം തീർക്കാൻ ചെറുപയർ പൊടിച്ച് റോസ് വാട്ടറിൽ അരച്ച് പശപോലെയാക്കി കണ്ണിനു മുകളിൽ വെച്ചാൽ കണ്ണിന് നല്ല കുളിർമ്മയുണ്ടാകും.
സ്തനവീക്കത്തിന് ചെറുപയർ പുഴുങ്ങി അരച്ച് പശപോലെയാക്കി തേച്ചാൽ നല്ല ഫലം കിട്ടും.
ചെറുപയറിന്റെ കഷായം തേൾ കടിച്ച വിഷത്തിന് കഴിക്കാവുന്നതാണ്.
ചെറുപയറിൻ പൊടിയിൽ ചുണ്ണാമ്പ് കൂട്ടിച്ചേർത്ത് കടിവായിൽ പുരട്ടുകയും ചെയ്യാം.
ചിത്രശാല ചെറുപയർ ചെറുപയർ മുളപ്പിച്ചത് ചെറുപയർ നെടുകെ പിളർന്നത് ചെറുപയർ Vigna radiata - Museum specimen അവലംബം 1 2 ഔഷധ സസ്യങ്ങളുടെ അത്ഭുത പ്രപഞ്ചം - മാത്യു മടുക്കക്കുഴി, കറന്റ്‌ ബുക്സ്‌
ചെറുപുലിത്തെയ്യൻ ഇംഗ്ലീഷ് വിലാസം https://ml.wikipedia.org/wiki/Phalanta_alcippe
വംശനാശഭീഷണി നേരിട്ടുകൊണ്ടിരിക്കുന്ന ഒരു ചിത്രശലഭമാണ് ചെറുപുലിത്തെയ്യൻ .
കാടിന്റെ നാശം ഈ പൂമ്പാറ്റയുടെ നിലനിൽപ്പിന് ഭീഷണിയായിക്കൊണ്ടിരിക്കുന്നു.
1972-ലെ വന്യജീവിസംരക്ഷണനിയമത്തിൽ ഈ പൂമ്പാറ്റയെ ഉൾപ്പെടുത്തിയിട്ടുണ്ട്.
ചെറുപുലിത്തെയ്യനെ പിടിക്കുന്നതോ നശിപ്പിക്കുന്നതോ നിയമപ്രകാരം ശിക്ഷാർഹമാണ്.
അവലംബം പുറം കണ്ണികൾ Phalanta alcippe എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെറുന്നിയൂർ ഗ്രാമപഞ്ചായത്ത് Cherunniyoor Panchayat Cherunniyoor Panchayat ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
8°43′04″N 76°44′40″E ﻿ / ﻿ 8.7178°N 76.7444°E ﻿ / 8.7178; 76.7444 തിരുവനന്തപുരം ജില്ലയിലെ ചിറയൻകീഴ് താലൂക്കിലെ ഒരു ഗ്രാമപഞ്ചായത്താണ് ചെറുന്നിയൂർ .
വടക്കു ഭാഗത്തായി വർക്കല മുനിസിപ്പാലിറ്റി, ചെമ്മരുതി പഞ്ചായത്ത് എന്നിവയും തെക്ക് വക്കം പഞ്ചായത്തും കിഴക്കു ഭാഗത്ത് ഒറ്റൂർ പഞ്ചായത്തും പടിഞ്ഞാറ് വെട്ടൂർ പഞ്ചായത്തും ചെറുന്നിയൂരിന്റെ അതിർത്തി പങ്കിടുന്നു.
ആറ്റിങ്ങൽ തായ‌‌വഴികൾ തങ്ങിയിരുന്ന കൊല്ലമ്പുഴ നിന്നും 10 കി.
ചുറ്റളവിൽ വരുന്ന ചെറുന്നിയൂരം ഈ തായ്വഴിയുടെ ഭരണ നിയന്ത്രണത്തിൽപ്പെട്ടതായിരുന്നു.
ഈ പഞ്ചായത്ത് പ്രദേശത്തെ ഭൂമികളാകെ പണ്ടാരം വക എന്നും, പണ്ടാരപ്പാട്ടം എന്നും നാമകരണം ചെയ്യപ്പെട്ടിരുന്നു.
രാജഭരണകാലത്ത് ജന്മി-നാടുവാഴിത്തം ഈ ഗ്രാമത്തിലും നിലനിന്നിരുന്നു.
ബ്രിട്ടീഷ് സ്വാധീനവും ചെറുന്നിയൂരിൽ ഉണ്ടായിട്ടുണ്ട്.
പഞ്ചായത്ത് അതിർത്തിയിലെ "വെന്നികോട്" എന്ന സ്ഥലം "ബെന്നി സായിപ്പ്" തങ്ങിയിരുന്ന സ്ഥലമായിരുന്നു.
നൂറു കൊല്ലങ്ങൾക്കപ്പുറം പഴക്കമുള്ള ഒരു പാശ്ചാത്യ ബംഗ്ലാവ് ഇപ്പോഴും അവിടെയുണ്ട്.
അകത്തു മുറിയിൽ ബ്രിട്ടീഷ് ഭരണ കാലത്തെ ഒരു ഓഫീസ് കെട്ടിടവും കാണാൻ കഴിയും.
രാജാക്കന്മാരുടെ യാത്രാവേളകളുമായി ബന്ധപ്പെടുത്തി ഈ പ്രദേശത്തിന് ചെറുന്നിയൂർ എന്ന് നാമം കൈവന്നു എന്ന് പറയപ്പെടുന്നു. 'ചെറുനീർ' എന്നാൽ 'ഇളനീർ' എന്നും കേരസമ്യദ്ധമായ ചെറുന്നിയൂരിൽ വച്ച് യാത്രാമധ്യേ തിരുമനസ് ഇളനീർ പാനം ചെയ്കയാൽ ചെറുതീരമുള്ള ഊര് അഥവാ ചെറുന്നിയൂർ എന്ന പേര് ലഭിച്ചെന്ന് ഒരു വാദമുണ്ട്.
നിരവധി തോടുകളും ഊറ്റുകളും മറ്റു നീരൊഴുക്കുകളും ഉണ്ടായിരുന്ന പ്രദേശമായതിനാൽ, "ചെറു നീരൊഴുക്കുകളുടെ ഊര്" എന്ന അർത്ഥത്തിൽ ചെറുന്നിയൂര് എന്ന പേരു വന്നെന്ന മറ്റൊരു വാദവും നിലവിലുണ്ട്.
1927-ൽ ശങ്കരവിലാസം പ്രൈമറി സ്കൂൾ എന്ന ഒരു മാനേജ്മെന്റ് സ്കൂൾ ചെറുന്നിയൂർ ചാക്കപ്പൊയ്കയിൽ ആരംഭിച്ചു.
ശ്രീ കടത്തൂർ നീലകണ്ഠപ്പിള്ള എന്ന അദ്ധ്യാപകന്റെ ഉടമസ്ഥതയിലാണ് ഈ വിദ്യാലയം രൂപീകരിക്കപ്പെട്ടത്.
ഇന്ന് ഇത് ചെറുന്നിയൂർ ഗവ: എൽ പി എസ്സ് എന്നറിയപ്പെടുന്നു.
രണ്ടാമതായി ചെറുന്നിയൂർ പഞ്ചായത്ത് അതിർത്തിയിൽ രൂപീകൃതമായ സ്കൂൾ പാലച്ചിറ മുസ്ലീം എൽ പി എസ്സ് ആയിരുന്നു.
ശ്രീ പ്ലാവിള മൈതീൻ, പുത്തൻ പുരയിൽ മീരാ സായു എന്നിവരുടെ നേതൃത്വത്തിലെ ഒരു മാനേജ്മെന്റ് കൊച്ചു പാലച്ചിറ എന്നറിയപ്പെടുന്ന ഒരു സ്ഥലത്താണ് ഈ സ്കൂൾ സ്ഥാപിച്ചത്.
പിന്നീട് ഗവണ്മെന്റിലേക്ക് വിട്ടു കൊടുത്ത ഈ സ്കൂൾ ഇന്ന് ഗവ: മുസ്ലീം എൽ പി എസ്സ് എന്നറിയപ്പെടുന്നു.
അപ്പർ പ്രൈമറി വിഭാഗത്തിലെ ആദ്യത്തെ സ്കൂളാണ് സെയിന്റ് സെബാസ്റ്റ്യൻസ് യു.പി.എസ്. മുടിയക്കോട്.
1951 ൽ ഫാദർ ജോസഫ് സ്ഥാപിച്ചതാണിത്.
താന്നിമൂട് കെ ജി ജി എൽ പി എസ്സ്, ശ്രീ എച്ച് എസ്സ് തങ്ങൾ പാലച്ചിറ മുക്കിനു സമീപം സ്ഥാപിച്ച ഹബീബ് ഹാജി തങ്ങൾ മെമ്മോറിയൽ എൽ പി യു പി സ്കൂൾ എന്നിവ  പഞ്ചായത്തിലെ മറ്റു പ്രമുഖ വിദ്യാലയങ്ങളാണ്.
ചെറുന്നിയൂരിലെ ഏക ഹൈസ്കൂളാണ്  ചെറുന്നിയൂർ ഗവണ്മെന്റ് ഹൈസ്കൂൾ.
1976 ജൂൺ 1 നാണ് ഈ വിദ്യാലയം സ്ഥാപിതമായത്.
ചില അൺ എയിഡഡ് വിദ്യാലയങ്ങളും ചെറുന്നിയൂർ പഞ്ചായത്ത് പരിധിയിലുണ്ട്.
1970 ൽ  ആരംഭിച്ച റെഡ്സ്റ്റാർ ആർട്സ് സ്പോർട്സ്‌ ആന്റ് ലൈബ്രറി പ്രദേശത്തെ പ്രമുഖമായ ഒരു സാംസ്കാരിക സ്ഥാപനമാണ്.
ഒരു എ ഗ്രേഡ് വായനശാല റെഡ്സ്റ്റാറിനുണ്ട്.
നാടകം, ചിത്ര രചന, സാഹിത്യം, കായിക മേഖല, വിദ്യാഭ്യാസ സാമൂഹിക പ്രവർത്തനങ്ങൾ എന്നിവയിൽ  ഈ പ്രസ്ഥാനം സജീവമാണ്.
ചെറുന്നിയൂരിലെ സാംസ്കാരിക പ്രവർത്തനങ്ങളിൽ സജീവമായിരുന്ന മറ്റൊരു സംഘടനയായിരുന്നു വൈ എം സി എ. ഒട്ടനവധി നാടകങ്ങൾ വൈ എം സി എ യുടെ നേതൃത്വത്തിൽ അരങ്ങിലെത്തിയിട്ടുണ്ട്.
മൂന്ന് മറ്റു വായനശാലകളും ഒരു സാംസ്കാരിക കേന്ദ്രവും പഞ്ചായത്തിന്റെ പരിധിയിലുണ്ട്.
മുടിയക്കോട് എം എസ് എസ് സി, കട്ടിങ്ങിലെ സാംസ്കാരിക കേന്ദ്രം തുടങ്ങി നിരവധി ക്ലബ്ബുകളും ചെറുന്നിയൂർ കേന്ദ്രമാക്കിയുണ്ട്.
ഒട്ടനവധി നാടക സംഘങ്ങളും ചെറുന്നിയൂർ കേന്ദ്രമാക്കിയുണ്ട്.
സോപാനം ആർട്സ്, വർക്കല ഭൂമിക, ആറ്റിങ്ങൽ സൗമ്യസാര (ഇപ്പോൾ പ്രവർത്തിക്കുന്നില്ല) തുടങ്ങിയ പ്രൊഫഷണൽ നാടക സംഘങ്ങൾ അവയിൽ ചിലതാണ്.
കേരള സർക്കാർ, കേരള സംഗീത നാടക അക്കാദമി എന്നിവയുടേതുൾപ്പെടെ ഒട്ടനവധി സംസ്ഥാന തല പുരസ്കാരങ്ങൾ ലഭിച്ചിട്ടുള്ള നാടകകൃത്തായ ചെറുന്നിയൂർ ജയപ്രസാദ്, ഹാസ്യനടൻ എന്ന നിലയിൽ നാടകരംഗത്ത് പ്രശസ്തനായ ചെറുന്നിയൂർ നമശിവായൻ, നാടക - സീരിയൽ രംഗത്ത് പ്രവർത്തിക്കുന്ന ചെറുന്നിയൂർ ബാബു, വർക്കല ജോയി തുടങ്ങി ഒട്ടനവധി കലാകാരന്മാരും ചെറുന്നിയൂരുണ്ട്.
1877-ലും 1880 ലുമായി വർക്കല തോടിൽ ഒന്നും രണ്ടും തുരങ്കങ്ങളുടെ പണി പൂർത്തിയായതോടെ തിരുവനന്തപുരം വരെ നീളുന്ന ഒരു ജലഗതാഗത മാർഗ്ഗം ഉണ്ടായി.
നടയറ കടവിൽ നിന്നും ചെറുന്നിയൂർ പഞ്ചായത്തിന്റെ തെക്കു കിഴക്കു ഭാഗത്തു സ്ഥിതി ചെയ്യുന്ന പുത്തൻ കടവിലേക്കുള്ള റോഡിന് 1877-നും പിറകോട് 15-ാം ശതകത്തിന്റെ ആദ്യപകുതിയിലേയ്ക്ക് നീളുന്ന ഒരു ഭൂതകാലമുണ്ടായിരുന്നു.
ഈ ദൂരത്തിൽ ആദ്യകാലം മുതൽക്കുള്ള വിശാലമായ പാത ഇന്നും വലിയ മാറ്റങ്ങളില്ലാതെ നിലനിൽപ്പുണ്ട്.
കോഴിത്തോട്ടം കായലിൽ നിലനിൽക്കുന്ന ഈ കടവിൽ നിന്നും കഴക്കൂട്ടത്തിനടുത്ത് കഠിനംകുളത്തുള്ള കായലിലേക്കും അവിടെ നിന്ന് തിരുവനന്തപുരത്തേക്കും ജലഗതാഗത മാർഗ്ഗം നിലനിന്നിരുന്നു.
വർക്കല നിന്നും ആറ്റിങ്ങലേക്കുള്ള ഒരു പാത ഇന്ന് ചെറുന്നിയൂർ പഞ്ചായത്തു വഴി കടന്നു പോകുന്നുണ്ട്.
ഇത് ചെറുന്നിയൂർ - കവലയൂർ റൂട്ട് എന്നാണ് അറിയപ്പെടുന്നത്.
പഞ്ചായത്ത് അതിർത്തിയിൽ സ്ഥിതി ചെയ്യുന്ന അകത്തുമുറിയിൽ ഒരു റെയിൽവേ സ്റ്റേഷനും നിലവിലുണ്ട്.
1954-ൽ മുടിക്കോട് മേക്കോണം അയന്തി, പാലച്ചിറ, വെന്നിക്കോട്, അകത്തുമുറി, കാറാത്തല, ചെറുന്നിയൂർ എന്നീ പ്രദേശങ്ങൾ ഉൾപ്പെടുത്തി ചെറുന്നിയൂർ പഞ്ചായത്ത് രൂപവത്കരിക്കപ്പെട്ടു.
ആദ്യത്തെ പ്രസിഡന്റ് തൊടിയിൽ എൻ. നടരാജനായിരുന്നു.
ആദ്യ കാലത്ത് വാടക കെട്ടിടത്തിലാണ് പഞ്ചായത്ത് പ്രവർത്തിച്ചിരുന്നത്.
1965 ൽ സ്വന്തം കെട്ടിടത്തിലേക്ക് പഞ്ചായത്ത് ഓഫീസ് മാറുകയുണ്ടായി.
ഇപ്പോൾ അമ്പിളി ചന്തയ്ക്കടുത്തുള്ള ഒരു ബഹുനില മന്ദിരത്തിലാണ് പഞ്ചായത്ത് ഓഫീസ് സ്ഥിതി ചെയ്യുന്നത്.
പാലച്ചിറ,വടശ്ശേരിക്കോണം എന്നീ ഉയർന്ന വടക്കൻ പ്രദേശങ്ങളിൽ നിന്ന് തെക്ക് ഭാഗത്തേക്ക് കിഴക്കും പടിഞ്ഞാറുമായി ചരിഞ്ഞുകിടക്കുന്ന ഒരു ഭൂവിഭാഗമാണ്  ചെറുന്നിയൂർ ഗ്രാമപഞ്ചായത്ത്.
കോഴിത്തോട്ടം കായലിലേക്ക് ഒരു ഉപദ്വീപിന്റെ ആകൃതിയിലാണ് ഈ ഭൂവിഭാഗം കിടക്കുന്നത് .
കമ്പിക്കകം, കിഴക്കുള്ള വെള്ളിയാഴ്ചക്കാവ്, വടക്കുപടിഞ്ഞാറുള്ള  അയന്തി  എന്നിവ താഴ്ന്ന പ്രദേശങ്ങളാണ്.
പഞ്ചായത്തിലെ ഏറ്റവും ഉയർന്ന പ്രദേശങ്ങൾ.
മരക്കടമുക്ക് എന്ന സ്ഥലം വരെയുള്ള കുന്നും, പള്ളിക്കുന്നും, പടിഞ്ഞാറു ഭാഗത്തെ കല്ലുമലക്കുന്നും,പാലച്ചിറയുമാണ്.
കല്ലുമലക്കുന്നാണ് ഏറ്റവും വലിയ കുന്ന്.
പള്ളിക്കുന്നാണ്  ഏറ്റവും ചെറുത് .
കാറാത്തല-വെള്ളിയാഴ്ച്ചക്കാവ് തോട്, ചാക്കപ്പൊയ്ക മംഗ്ളാവിൽ-പുത്തൻകടവ് തോട് തുടങ്ങി നിരവധി തോടുകളും, ശിവൻനട വലിയകുളം, വലിയവിളാകംകുളം, അയന്തിക്കുളം എന്നിങ്ങനെയുള്ള അനവധി കുളങ്ങളും ഉൾപ്പെടുന്നതാണ് ഈ പഞ്ചായത്തിന്റെ മുഖ്യ ജലസ്രോതസ്സുകൾ.
ഉയരമുള്ള പ്രദേശങ്ങളും വയലുകളും (ഏലാകൾ ) കൂടിച്ചേരുന്ന ഒരു ഭൂപ്രകൃതി കായൽത്തീരങ്ങളിൽ അവസാനിക്കുന്നു .
കുത്തനെയുള്ള ചരിവുകൾ, കുന്നുകൾ,  ചെറിയ ചരിവുകൾ,  വയലേലകൾ എന്നിവ  മാറി  മാറി  വരുന്ന ഭൌമപ്രകൃതിയാണ് പഞ്ചായത്തിലെ  വാർഡുകളിൽ പൊതുവായി കാണാൻ കഴിയുന്നത്.
സമുദ്രനിരപ്പിൽ നിന്നും നൂറ് മീറ്റർ വരെ ഉയരത്തിലുള്ള പ്രദേശങ്ങൾ പഞ്ചായത്തിലുണ്ട്.
താഴ്വാരങ്ങൾ, തീരസമതലങ്ങൾ എന്നിങ്ങനെ വർഗ്ഗീകരിക്കാവുന്ന  പ്രദേശങ്ങൾ  ഇതിൽ ഉൾപ്പെടുന്നു.
അഞ്ച് ഏലാകൾ ഈ പഞ്ചായത്തിലുണ്ട്.
ചെറുന്നിയൂർ, പാലച്ചിറ, മുടിയാക്കോട്, കാറാത്തല, വെന്നിക്കോട്, അയന്തി എന്നിവയാണവ.
അനിയന്ത്രിതമായ വയൽ  നികത്തലും നിർമ്മാണ പ്രവർത്തനങ്ങളും കാരണം ഈ ഏലാകൾ നാശോന്മുഖമാണ്.
ലാറ്ററൈറ്റ് (ബി ഹോറൈസൺ ഇല്ലാത്തത് ) എന്ന മണ്ണിനം പ്രമുഖമായ  തെക്കൻ ഇടനാടൻ സോൺ എന്ന കാർഷിക കാലാവസ്ഥാമേഖലയിലാണ് ഈ പഞ്ചായത്ത് ഉൾപ്പെടുന്നത്.
ഇത് തിരുവനന്തപുരം മുതൽ കടുത്തുരുത്തി വരെ കാണപ്പെടുന്ന ഒരു കാർഷിക കാലാവസ്ഥാ മേഖലയാണ്.
ചെറുന്നിയൂർ മുക്ക് എന്നറിയപ്പെടുന്ന ഒരു കവലയാണ് ചെറുന്നിയൂരിലെ പ്രധാന വാണിജ്യ വ്യാപാര കേന്ദ്രം.
നിരവധി കച്ചവട സ്ഥാപനങ്ങളും, ബാങ്ക് (എസ്. ബി. റ്റി), പോസ്റ്റ് ഓഫീസ്, രാഷ്ട്രീയ കക്ഷികളുടെ ഓഫീസുകൾ എന്നിവയും ഇവിടെ സ്ഥിതി ചെയ്യുന്നു.
ചെറുന്നിയൂരിന്റെ മറ്റു ഭാഗങ്ങളിലേക്കു പോകുന്ന അഞ്ച് പ്രധാന റോഡുകൾ ഇവിടെ കൂടി ചേരുന്നു.
അമ്പിളി ചന്ത എന്നയിടത്താണ് ചെറുന്നിയൂർ വില്ലേജ് ഓഫീസ്,പഞ്ചായത്ത് ഓഫീസ്, പ്രധാന ചന്ത എന്നിവ സ്ഥിതി ചെയ്യുന്നത്.
ചെറുന്നിയൂർ മുക്കിനും അമ്പിളിചന്തയ്ക്കും ഇടയിലാണ് ഗവ: ഹൈസ്കൂൾ, ഗവ: എൽ പി സ്കൂൾ, റെഡ്സ്റ്റാർ വായനശാല എന്നിവയുള്ളത്.
ദളവാപുരം, പാലച്ചിറ മുക്ക്, മരക്കട മുക്ക്, വെള്ളിയാഴ്ച കാവ്, ശാസ്താം നട, കട്ടിങ്ങ്, വെന്നികോട്, അകത്തുമുറി, കല്ലുമലക്കുന്ന്, അച്ചുമ്മാ മുക്ക്, അയന്തി എന്നിവയാണ് പഞ്ചായത്തിലെ മറ്റു പ്രധാന കവലകൾ.
ദളവാപുരത്തിനടുത്താണ് വർക്കല ബ്ലോക്ക് പഞ്ചായത്ത് ആസ്ഥാനവും മൃഗാശുപത്രിയും.
പൊതു ആരോഗ്യ കേന്ദ്രം സ്ഥിതി ചെയ്യുന്നത് കട്ടിങ്ങ് ജംഗ്ഷനടുത്താണ്.
മുടിയക്കോടിനടുത്ത് ഒരു കുരിശടി ജംഗ്ഷനുമുണ്ട്.
പുത്തൻ കടവാണ് മറ്റൊരു പ്രധാന സ്ഥലം.
കോഴിത്തോട്ടം കായലിലെ പൊന്നും തുരുത്ത് വിനോദ സഞ്ചാര പ്രാധാന്യമുള്ള മനോഹരമായ ഒരു ചെറിയ ദ്വീപാണ്.
ഭരണസംവിധാനം ഗ്രാമപഞ്ചായത്ത് വാർഡുകൾ അയന്തി പാലച്ചിറ വടശ്ശേരിക്കോണം തെറ്റിക്കുളം നെല്ലേറ്റിൽ അച്ചുമ്മാമുക്ക് ദളവാപുരം ചെറുന്നിയൂർ ചാക്കപൊയ്ക മുടിയാക്കോട് താന്നിമൂട് വെന്നികോട് കട്ടിംഗ് കല്ലുമലക്കുന്ന് ഗ്രാമ പഞ്ചായത്ത് മെമ്പർമാർ (2010) ലളിത രാജൻ - ബി.ജെ.പി - വനിത സംവരണം - അയന്തി ജാൻസിബിൻ - ഐ.എൻ.സി - വനിത സംവരണം - പാലച്ചിറ എം. ജഹാംഗീർ - ഐ.എൻ.സി - ജനറൽ - വടശ്ശേരിക്കോണം എസ്. ഓമനക്കുട്ടൻ - ഐ.എൻ.സി - ജനറൽ - തെറ്റിക്കുളം ഓമന ശിവകുമാർ - സി.പി.ഐ (എം)- വനിത സംവരണം - നെല്ലേറ്റിൽ സലിം യൂസഫ് - ഐ.എൻ.സി - ജനറൽ - അച്ചുമ്മാമുക്ക് എസ്. ശിവപ്രസാദ്ബി - ബി.ജെ.പി - ജനറൽ - ദളവാപുരം സി. ബാലകൃഷ്ണൻ നായർ - സി.പി.ഐ (എം)- ജനറൽ - ചെറുന്നിയൂർ എൽ. സജൻ - സി.പി.ഐ (എം) - എസ്‌ സി - ചാക്കപൊയ്ക ഉഷാകുമാരി.
എസ് - സി.പി.ഐ (എം) - എസ്‌ സി വനിത - മുടിയക്കോട് ശശികല.
എസ് - ഐ.എൻ.സി - വനിത - താന്നിമൂട് എ. ചന്ദ്രലേഖ - സി.പി.ഐ (എം) - വനിത - വെന്നിക്കോട് നവപ്രകാശ്.
എൻ - സി.പി.ഐ (എം) - ജനറൽ - കട്ടിംഗ് എ. കെ. സരസ്വതി - സി.പി.ഐ (എം) - എസ്‌ സി വനിത - കല്ലുമലക്കുന്ന് ഗ്രാമ പഞ്ചായത്ത് ഭരണസമിതി (2010) പ്രസിഡന്റ് : ഉഷാകുമാരി.
എസ് വൈസ് പ്രസിഡന്റ് : നവപ്രകാശ്.
എൻ സ്റ്റാന്റിംഗ്‌ കമ്മിറ്റി മെമ്പർമാർ ധനകാര്യം നവപ്രകാശ്.
എൻ - ചെയർമാൻ ലളിത രാജൻ - മെമ്പർ എം. ജഹാംഗീർ - മെമ്പർ എസ്. ശിവപ്രസാദ് - മെമ്പർ വികസനകാര്യം ഓമന ശിവകുമാർ - ചെയർമാൻ എസ്. ഓമനക്കുട്ടൻ - മെമ്പർ എ. കെ. സരസ്വതി - മെമ്പർ ക്ഷേമകാര്യം എ. ചന്ദ്രലേഖ - ചെയർമാൻ ജാൻസിബിൻ - മെമ്പർ സി. ബാലകൃഷ്ണൻ നായർ - മെമ്പർ ആരോഗ്യം -വിദ്യാഭ്യാസം ശശികല.
എസ്ൻ - ചെയർമാൻ സലിം യൂസഫ്മെ - മ്പർ എൽ. സജൻ - മെമ്പർ പൊതുവിവരങ്ങൾ ജില്ല	:	തിരുവനന്തപുരം ബ്ലോക്ക്‌‌	:	വർക്കല വിസ്തീർണ്ണം	:	 10.87 ച.
മി തദ്ദേശ സ്ഥാപനത്തിന്റെ കോഡ്	:	G010106 വാർഡുകളുടെ എണ്ണം	:	14 ജനസംഖ്യ	:	16325 പുരുഷന്മാർ‍	:	7495 സ്ത്രീകൾ‍	:	8830 ജനസാന്ദ്രത	:	1502 സ്ത്രീ : പുരുഷ അനുപാതം	:	1178 മൊത്തം സാക്ഷരത	:	87.44 സാക്ഷരത (പുരുഷന്മാർ )	:	92.22 സാക്ഷരത (സ്ത്രീകൾ )	:	83.42 അവലംബം ↑ ↑ കേരള സർക്കാർ തദ്ദേശസ്വയം ഭരണ വകുപ്പ് (ചെറുന്നിയൂർ ഗ്രാമപഞ്ചായത്ത്) ↑ http://myredstar.webs.com/%5Bപ്രവർത്തിക്കാത്ത+കണ്ണി%5D ↑ http://cherunniyoorjayapras.wix.com/home# Archived 2016-03-04 at the Wayback Machine .
ചെറുന്നിയൂർ ജയപ്രസാദ് ↑ http://www.kau.edu/pop/agro-ecologicalzonesofkerala.htm Archived 2013-04-05 at the Wayback Machine .
"കേരള കാർഷിക സർവ്വകലാശാല"
ചെറുപുത്തൂർ
മലപ്പുറം ജില്ലയിലെ ഏറനാട് താലൂക്കിൽ പുൽപ്പറ്റ ഗ്രാമപഞ്ചായത്തിൽ പെട്ട ഒരു ഗ്രാമമാണ് ചെറുപുത്തൂർ .
പാലക്കാട് - കോഴിക്കോട് ദേശീയപാതയിൽ സ്ഥിതി ചെയ്യുന്ന മോങ്ങത്ത് നിന്നും ഒന്നര കിലോമീറ്റർ മാറി സ്ഥിതി ചെയ്യുന്നു.
ഇവിടെ നിന്നും കോഴിക്കോട് വിമാനത്താവളത്തിലേക്ക് ഏകദേശം പന്ത്രണ്ട് കിലോമീറ്റർ‍ മാത്രമേയുള്ളു.
വിദ്യാഭ്യാസ സ്ഥാപനങ്ങൾ എ.എം.എൽ.പി. സ്കൂൾ ചെറുപുത്തൂർ മാതൃകാ ഹോമിയോ ഡിസ്‌പെൻസറി
പുൽപ്പറ്റ ഗ്രാമപഞ്ചായത്ത് മാതൃകാ ഹോമിയോ ഡിസ്‌പെൻസറി ചെറുപുത്തൂരിലാണ് സ്ഥിതി ചെയ്യുന്നത്.
ആരാധനാലയങ്ങൾ മസ്ജിദുൽ ജാമിഅ മസ്ജിദുൽ ഹുദ ചിത്രശാല അവലംബം പുറത്തേക്കുള്ള കണ്ണികൾ
ചെറുപുന്ന ഇംഗ്ലീഷ് വിലാസം https://ml.wikipedia.org/wiki/Calophyllum_antillanum
കരീബിയൻ സ്വദേശിയായ 20 മീറ്റർ വരെ ഉയരം വയ്ക്കുന്ന തവിട്ടുനിറത്തിലുള്ള മരപ്പട്ടയോടു കൂടിയ ഇടത്തരം വൃക്ഷം.
( ശാസ്ത്രീയനാമം : Calophyllum antillanum ) .
ചെറുപുന്നയുടെ വിത്തിൽ നിന്നും എണ്ണയെടുക്കാറുണ്ട്.
ഇത് പല ആവശ്യങ്ങൾക്ക് ഉപയോഗിക്കുന്നു.
സ്വാഭാവിക പുനരുദ്ഭവം വനത്തിൽ നടക്കുന്നുണ്ട്.
വിത്ത് മരത്തിൽ നിന്നും ശേഖരിച്ച് തയ്യുണ്ടാക്കാം.
തൈകൾക്ക് അധികം വെയിലേൽക്കാതെ നോക്കണം.
മറ്റു പേരുകൾ - santa-maría, false-mamey, Alexandrian laurel, Galba, mast wood, beauty leaf, West Indian laurel.
കടുപ്പമുള്ള,  ഈടുനിൽക്കുന്ന തടി.
വഴിയോരത്ത് തണലിനായും കാറ്റിനെ തടയാനും തീരത്ത് ഉപ്പുവെള്ളത്തെ പ്രതിരോധിക്കാനും നട്ടുവളർത്തുന്നു.
തടിയിൽ നിന്നുമുള്ള കറ ഔഷധമായി ഉപയോഗിക്കുന്നു.
ഇലയും കായും ഇത് ചെറുപുന്നയുടെ ചിത്രം അല്ല കൊടുത്തിരിക്കുന്ന ചിത്രം പുന്നയുടെ ആണ് പുറത്തേക്കുള്ള കണ്ണികൾ Archived 2013-02-07 at the Wayback Machine .
വിവരങ്ങൾ കൂടുതൽ വിവരങ്ങൾ Archived 2012-12-16 at the Wayback Machine .
ചിത്രവും വിശേഷങ്ങളും http://www.cybertruffle.org.uk/vinales/eng/calophyllum_antillanum.htm
ഗോവിന്ദപ്പ വെങ്കടസ്വാമി ഇംഗ്ലീഷ് വിലാസം https://ml.wikipedia.org/wiki/Govindappa_Venkataswamy
പ്രശസ്തനായിരുന്ന ഒരു നേത്രശസ്ത്രക്രിയാവിദഗ്ദ്ധനായിരുന്നു ഡോ. വി. എന്ന അപരനാമത്തിൽ അറിയപ്പെട്ടിരുന്ന ഡോ. ഗോവിന്ദപ്പ വെങ്കടസ്വാമി (ഒക്ടോബർ 1, 1918- ജൂലൈ 7,2006).
1973-ലെ പത്മശ്രീ പുരസ്കാരം ലഭിച്ചിട്ടുള്ള അദ്ദേഹമാണു് ലോകത്തിലെ ഏറ്റവും ബൃഹത്തായ കണ്ണാശുപത്രിശൃംഖലയായ അരവിന്ദ് നേത്രചികിത്സാലയം സ്ഥാപിച്ചത്.
ഭാരതത്തിൽ ആകെ നടന്നിട്ടുള്ള നേത്രശസ്ത്രക്രിയകളിൽ അഞ്ചുശതമാനത്തോളം അരവിന്ദ് കണ്ണാശുപത്രികളിലാണു് ചെയ്യപ്പെട്ടതെന്നു് വിശ്വസിക്കപ്പെടുന്നു.
1976 ൽ 58 വയസുള്ളപ്പോൾ  11 കിടക്കകളോടെ ആശുപത്രി ആരംഭിച്ചു.
ഒരു വാടക വീട്ടിലായിരുന്നു ഇത്.
ഇന്ന് അരവിന്ദ് കണ്ണു സംരക്ഷണ സംവിധാനത്തിൽ ദക്ഷിണേന്ത്യയിൽ 7 ടെർഷ്യറി കെയർ ഹോസ് കൺട്രോൾ, 6 സെക്കൻഡറി കണ്ണ് കെയർ സെന്ററുകൾ, 70 പ്രാഥമിക കണ്ണ് കെയർ സെന്ററുകൾ എന്നിവ ഉൾപ്പെടുന്നു.
1996 -ൽ ഡോ. വി. യുടെ നേതൃത്വത്തിൽ ലയൺസ് അരവിന്ദ് ഇൻസ്റ്റിറ്റിയൂട്ട് ഫോർ കമ്യൂണിറ്റി ഒഫ്താൽമോളജി (ലെയ്ക്കോ) സ്ഥാപിക്കുകയുണ്ടായി.
ഇന്ത്യയിലെയും മറ്റ് 30 വികസ്വര രാജ്യങ്ങളിലെയും 347 ആശുപത്രികളിൽ അരവിന്ദ് മാതൃക പകർത്താൻ സഹായിച്ചിട്ടുള്ള ഒരു പരിശീലന കൺസൾട്ടിംഗ് സ്ഥാപനമാണ് LAICO.
ജീവിതകാലത്തുടനീളം ഡോ. ​​വി ഇന്ത്യയിലും വിദേശത്തും സ്ഥാപനങ്ങളുമായി പങ്കാളിത്തത്തിന്റെ വിപുലമായ ഒരു ശൃംഖല നിർമിച്ചു.
കുടുംബത്തിന്റെ മൂന്നു തലമുറകളിലായി 25 കണ്ണ് ശസ്ത്രക്രിയകൾ ഉൾപ്പെടെ 35 പേരടങ്ങിയ കുടുംബാംഗങ്ങൾ അരവിന്ദിൽ ജോലി ചെയ്തു.
ഡോ. വി. അരബിന്ദോയുടെയും മിർറ അൽഫാസയുടെയും (മദർ) ആത്മീയ ഗുരുവിന്റെ ശിഷ്യനായിരുന്നു ഡോ. അദ്ദേഹത്തിന്റെ വാക്കുകളിൽ പറഞ്ഞാൽ, "അരവിന്ദ് ഹോസ്പിറ്റൽ മനുഷ്യ മനസ്സിനെയും ശരീരത്തെയും ആത്മാവിനെ രൂപാന്തരപ്പെടുത്തുന്നതിന് ഉയർന്ന ബോധം കൈവരിക്കുക എന്നതാണ്.
ഇത് മെക്കാനിക്കൽ ഘടനയല്ല.
അതിന് ആഴത്തിലുള്ള ഒരു ഉദ്ദേശ്യമുണ്ട്.
അത് കെട്ടിടങ്ങളോ ഉപകരണങ്ങളോ പണമോ വസ്തുക്കളോ അല്ല, ബോധം മാത്രമാണ്.
അദ്ദേഹത്തിന്റെ ജീവചരിത്രം ഒരു സിനിമയിലും ഇൻഫിനിറ്റ് വിഷൻ എന്ന പേരിൽ ഒരു പുസ്തകത്തിലും രേഖപ്പെടുത്തപ്പെട്ടിട്ടുണ്ട്.
പുരസ്കാരങ്ങളും ബഹുമതികളും Padma Shri in 1973 Lifetime Service Award from the International Agency for the Prevention of Blindness, 1982 Helen Keller International Award, 1987 Harold Wit Lectureship, Harvard Divinity School, 1991 Pisart-Lighthouse for the Blind Award, 1992 International Blindness Prevention Award, American Academy of Ophthalmology, 1993 Susruta Award, Asia Pacific Academy of Ophthalmology, 1997 Dr B. C. Roy Award – 2001 ASCRS Ophthalmology Hall of Fame, 2004 On 1 October 2018, search engine Google commemorated Dr Venkataswamy with a Doodle on his birth centenary.
അവലംബം 1 2 3 ↑ 1 2 ↑ ↑ Govindappa facts
ഗോവിന്ദ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Govind_Pashu_Vihar
ഉത്തരാഖണ്ഡ് സംസ്ഥാനത്തിലെ ഉത്തരകാശി ജില്ലയിൽ സ്ഥിതി ചെയ്യുന്ന ദേശീയോദ്യാനമാണ് ഗോവിന്ദ് ദേശീയോദ്യാനം .
1990-ലാണ് ഈ ഉദ്യാനം രൂപീകൃതമായത്.
472 ചതുരശ്ര കിലോമീറ്ററാണ് ഉദ്യാനത്തിന്റെ വിസ്തൃതി.
ചിർ പൈന് ‍, സെഡർ , ഓക്ക് , ബ്ലൂ പൈന് ‍, സിൽവർ ഫിർ എന്നിവയാണ് ഇവിടെ വളരുന്ന പ്രധാന വൃക്ഷങ്ങൾ.
വർഷത്തിൽ നാലുമാസത്തോളം ഇവിടെ മഞ്ഞുവീഴ്ചയുണ്ടാകും.
ലംഗൂർ , ഹിമാലയൻ കരിങ്കരടി , തവിട്ടുകരടി , കാട്ടുപന്നി , ഹിമപ്പുലി , കസ്തൂരിമാൻ , സാംബർ , ഘൊരാൽ , ഹിമാലയൻ താര് ‍, മുള്ളൻ പന്നി , പറക്കും അണ്ണാന് ‍, ഹിമാലയൻ എലി തുടങ്ങിയ ജന്തുക്കൾ ഇവിടെ അധിവസിക്കുന്നു.
ഗോൾഡൻ ഈഗിള് ‍, ബ്ലാക്ക് ഈഗിൾ എന്നീ പരുന്തു വർഗ്ഗങ്ങളുൾപ്പെടെ വിവിധതരം പക്ഷിയിനങ്ങളും ഇവിടെയുണ്ട്.
ഗോവിന്ദ് നരേൻ മാൽവിയ
ഇന്ത്യക്കാരനായ ഒരു കുഷ്ഠരോഗ‌ഡോക്ടറാണ് ഗോവിന്ദ് നരേൻ മാൽവിയ .
ഇന്ത്യയിൽ കുഷ്ഠരോഗ രോഗികളുടെ ചികിത്സയ്ക്കായും പുനരധിവാസത്തിന്റെ ശ്രമങ്ങൾക്കുമായി അറിയപ്പെടുന്നു.
ആഗ്രയിലെ സെൻട്രൽ ജാൽമ ഇൻസ്റ്റിറ്റ്യൂട്ട് ഫോർ ലെപ്രസി ഡെപ്യൂട്ടി ഡയറക്ടറാണ്.
മാൽവിയ നിരവധി അവാർഡ് പ്രഭാഷണങ്ങൾ നടത്തിയിട്ടുണ്ട്  കൂടാതെ നിരവധി മെഡിക്കൽ പ്രബന്ധങ്ങളുടെ രചയിതാവാണ്; ശാസ്ത്രീയ പ്രബന്ധങ്ങളുടെ ഓൺലൈൻ സംഭരണിയായ റിസർച്ച് ഗേറ്റ് അദ്ദേഹത്തിന്റെ 109 ലേഖനങ്ങൾ പട്ടികപ്പെടുത്തിയിട്ടുണ്ട്.
1991 ൽ ഏറ്റവും ഉയർന്ന നാലാമത്തെ സിവിലിയൻ അവാർഡായ പദ്മശ്രീ ഇന്ത്യൻ സർക്കാർ അദ്ദേഹത്തിനു നൽകി.
ഒൻപത് വർഷത്തിന് ശേഷം മെഡിക്കൽ കൗൺസിൽ ഓഫ് ഇന്ത്യ അദ്ദേഹത്തെ മെഡിക്കൽ മേഖലയിലെ പരമോന്നത ഇന്ത്യൻ അവാർഡായ ഡോ. ബിസി റോയ് അവാർഡ് നൽകി ആദരിച്ചു.
ഗോവിന്ദപിള്ള (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഗോവിന്ദപിള്ള എന്ന പേരുകൊണ്ടു് താഴെ പറയുന്ന ഏതു വ്യക്തിയേയും വിവക്ഷിക്കാം.
പി. ഗോവിന്ദപിള്ള - മാർക്സിസ്റ്റ്‌ സൈദ്ധാന്തികൻ, ചിന്തകൻ, ഗ്രന്ഥകാരൻ,പത്രാധിപർ, വാഗ്മി (1926-2012) പി. ഗോവിന്ദപ്പിള്ള (ചരിത്രകാരൻ) - മലയാളത്തിലെ ആദ്യ ഭാഷാ ചരിത്രകാരൻ (1849-1897) സി.പി. ഗോവിന്ദപിള്ള - ഉള്ളൂരിന്റെ സമകാലികനായ എഴുത്തുകാരനും, പത്രപ്രവർത്തകനും, സാഹിത്യ ഗവേഷകനും (1877-1939)
ഗോവിന്ദ് ചന്ദ്ര പാണ്ഡേ ഇംഗ്ലീഷ് വിലാസം https://ml.wikipedia.org/wiki/Govind_Chandra_Pande
വേദകാലത്തെയും ബുദ്ധകാലത്തെയും കുറിച്ച് പഠനം നടത്തിയ ചരിത്രകാരനാണ് ഗോവിന്ദ് ചന്ദ്ര പാണ്ഡേ (1923 ജൂലൈ 30 - 2011 മേയ് 22 ).
1923 ജൂലൈ 30ന് ജനിച്ചു.
ജയ്പൂർ , അലഹബാദ് യൂണിവേഴ്സിറ്റികളിൽ അധ്യാപകനും വൈസ് ചാൻസിലറുമായിരുന്നു.
സിംലയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് അഡ്വാൻസ് സ്റ്റഡിയുടെ ചെയർമാനായിരുന്നു.
സെൻട്രൽ ടിബറ്റൻ സൊസൈറ്റിയുടെയും അലഹബാദ് മ്യൂസിയം സൊസൈറ്റിയുടെയും ചെയർമാനായിരുന്നു.
2011 മേയ് 22ന് അന്തരിച്ചു.
കലയുടെയും ഇന്ത്യൻ ശാസ്ത്രത്തിന്റെയും ചരിത്രങ്ങൾ എഡിറ്റ് ചെയ്തിട്ടുണ്ട്.
അവസാനമായി ഋഗ്വേദത്തെ ഹിന്ദിയിലേക്ക് പരിഭാഷ ചെയ്തിരുന്നു.
ലോക്ഭാരതി ബുക്ക്സെല്ലേഴ്സ് ആ​ണ് ഇത് പുറത്തിറക്കിയത്.
കൃതികൾ ലൈഫ് ആന്റ് തോട്ട് ഓഫ് ശങ്കരാചാര്യ ബൗദ്ധ ധർമ്മ കേ വികാസ് കാ ഇതിഹാസ് (बौद्ध धर्म के विकास का इतिहास) അപോഹസിദ്ധി (अपोहसिद्धि) ന്യായബിന്ദു (न्यायबिन्दु) മൂല്യ മീമാംസ (मूल्य मीमांसा) (2005) വൈദിക് സംസ്കൃതി (वैदिक संस्कृति) ഋഗ്വേദം പുരസ്കാരങ്ങൾ സരസ്വതി സമ്മാൻ അവലംബം ↑ ↑ http://dnasyndication.com/dna/dna_english_news_and_features/Noted-historian-Govind-Chandra-Pandey-dies-at-88/DNJAI24677
ഗോവിന്ദപുരം (കോഴിക്കോട്) ഇംഗ്ലീഷ് വിലാസം https://ml.wikipedia.org/wiki/Govindapuram(Kozhikode)
11°14′0″N 75°48′0″E ﻿ / ﻿ 11.23333°N 75.80000°E ﻿ / 11.23333; 75.80000
കോഴിക്കോട് നഗരത്തിലെ ഒരു പട്ടണമാണ് ഗോവിന്ദപുരം .
കോഴിക്കോട് നഗര മധ്യത്തിൽ നിന്നും ഏകദേശം 5 കി.
മീ കിഴക്കു ഭാഗത്തായാണ് ഗോവിന്ദപുരം.
പ്രധാന പൊതുസ്ഥാപനങ്ങൾ
ഇവിടുത്തെ പ്രധാനപ്പെട്ട പൊതു സ്ഥാപനങ്ങൾ, സെൻട്രൽ സ്കൂൾ, മോഡൽ ഐ.ടി.ഐ, ഗോവിന്ദപുരം യു.പി. സ്കൂൾ, ഗോവിന്ദപുരം പൊതു വായന ശാല എന്നിവയാണ്.
പേരു സൂചിപ്പിക്കുന്നതു പോലെ തന്നെ ഹിന്ദു ക്ഷേത്രങ്ങൾ കൊണ്ട് സമ്പന്നമാണ്.
ഏകദേശം പതിമൂന്നോളം ക്ഷേത്രങ്ങൾ ഇവിടെ ഉണ്ട്.
പ്രസിദ്ധമായ വളയനാട് ദേവീക്ഷേത്രം , ഋഷിപുരം ശിവക്ഷേത്രം, പാർത്ഥസാരഥി ക്ഷേത്രം എന്നിവ ഇതിൽ പെടുന്നു.
ഗോവിന്ദപുരം (വിവക്ഷകൾ)
ഗോവിന്ദപുരം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ഗോവിന്ദപുരം (കോഴിക്കോട്) - കോഴിക്കോട് ജില്ലയിലെ ഒരു സ്ഥലം ഗോവിന്ദാപുരം (പാലക്കാട്) - പാലക്കാട് ജില്ലയിലെ ഒരു സ്ഥലം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഗോവിന്ദറേ എച്ച്. നായിക് ഇംഗ്ലീഷ് വിലാസം https://ml.wikipedia.org/wiki/Govindaray_H.
കന്നഡ കവിയും എഴുത്തുകാരനുമാണ് ഗോവിന്ദറേ എച്ച്. നായിക് എന്ന ജി.എച്ച്‌.
നായക്‌ (ജനനം : 1935).
2014 ൽ ഉപന്യാസത്തിനുള്ള കേന്ദ്ര സാഹിത്യ അക്കാദമി പുരസ്കാരം ഉത്തരാർധ എന്ന സമാഹാരത്തിനു ലഭിച്ചു.
ഉത്തര കർണാടകയിലെ അംകോളയിൽ ജനിച്ചു.
മൈസൂർ സർവകലാശാലയിൽ കന്നഡ പ്രൊഫസറാണ്.
കൃതികൾ ഉത്തരാർധ നിരപേക്ഷ പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം 2014 കന്നഡ സാഹിത്യ അക്കാദമി പുരസ്കാരം അവലംബം ↑ http://www.mangalam.com/print-edition/india/263562 ↑ http://sahitya-akademi.gov.in/sahitya-akademi/pdf/sahityaakademiawards2014-e.pdf പുറം കണ്ണികൾ G. H. Nayak's reminiscences of Maharaja's College, Mysore Archived 2014-10-27 at the Wayback Machine .
ഗോവിന്ദസ്വാമി ഇംഗ്ലീഷ് വിലാസം https://ml.wikipedia.org/wiki/Govindasv%C4%81mi
ഒമ്പതാം നൂറ്റാണ്ടിൽ ജീവിച്ചിരുന്ന ഒരു ഭാരതീയ ഗണിത ശാസ്ത്രജ്ഞനും വാന ശാസ്ത്രജ്ഞനുമായിരുന്നു ഗോവിന്ദസ്വാമി (ക്രി.വ.800-860).
ഭാസ്കരൻ ഒന്നാമന്റെ മഹാഭാസ്കരീയം എന്ന ഗ്രന്ഥത്തിന് ക്രി.
വ.830 ൽ അദ്ദേഹം ഒരു ഭാഷ്യം രചിച്ചു.
ഇതിൽ ഒരു സംസ്കൃത സ്ഥാന വില രീതിയും സൈൻ പട്ടികയുടെ നിർമ്മാണവും അനേകം ഉദാഹരണങ്ങളിലൂടെ വിശദീകരിച്ചിരിക്കുന്നു.
അദ്ദേഹം രചിച്ച ഗോവിന്ദകൃതി എന്ന ഗ്രന്ഥം ആര്യഭടീയത്തിന്റെ തുടർച്ചയായിരുന്നു.
എന്നാൽ ഈ കൃതി ഇതു വരെ കണ്ടെത്താൻ കഴിഞ്ഞിട്ടില്ല.
ശങ്കരനാരായണൻ , ഉദയദിവാകരൻ, നീലകണ്ഠ സോമയാജി എന്നീ പ്രഗല്ഭ ഗണിത ശാസ്ത്രജ്ഞർ ഗോവിന്ദസ്വാമിയുടെ കൃതികളിൽ നിന്ന് ധാരാളമായി ഉദ്ധരിച്ചിട്ടുണ്ട്.
References .
{{ cite journal }} : External link in | format= ( help )
ചെമ്പ്ര
പാലക്കാട് ജില്ലയിലെ പട്ടാമ്പി താലൂക്കിലെ തിരുവേഗപ്പുറ പഞ്ചായത്തിലെ ഒരു ഗ്രാമമാണ് ചെമ്പ്ര.
ചെമ്പ്ര സ്കൂൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പാലക്കാട് ജില്ലയിലെ പട്ടാമ്പി താലൂക്കിലെ തിരുവേഗപ്പുറ പഞ്ചായത്തിലെ ചെമ്പ്ര എന്ന ഗ്രാമത്തിൽ ഒരു നൂറ്റാണ്ടിനു മുകളിൽ പഴക്കമുള്ള അപ്പർ പ്രൈമറി സ്കൂളാണ് ചെമ്പ്ര സ്കൂൾ എന്നറിയപ്പെടുന്ന കോറനേഷനൽ യു.പി സ്കൂൾ അഥവാ സി.യു.പി. സ്കൂൾ .
ചെമ്പ്രയെഴുത്തച്ഛന്മാർ ഇംഗ്ലീഷ് വിലാസം https://ml.wikipedia.org/wiki/Chembraezhuthachanmar
വള്ളുവനാട്ടിൽ അബ്രാഹ്മണബാലന്മാരെ എഴുത്തിനിരുത്തുകയും എഴുത്തു പഠിപ്പിക്കുകയും ചെയ്തിരുന്ന ഒരുവിഭാഗം നാട്ടെഴുത്തച്ഛന്മാരിൽ മന്ത്രവാദം നിമിത്തം ഖ്യാതി ആർജിച്ചവരാണ് ചെമ്പ്ര എഴുത്തച്ഛന്മാർ.
പാലക്കാട് ജില്ലയിലെ തിരുവേഗപ്പുറക്കാരായ ചെമ്പ്ര എഴുത്തച്ഛന്മാർ, സിദ്ധമാന്ത്രിക കുടുംബക്കാരാണ്.
ഒടിയന്മാരുടെ ഒടിവിദ്യ പരിഹരിക്കാനും അവരെ നിയന്ത്രിക്കാനും കഴിവുള്ള മന്ത്രവാദി ചെമ്പ്ര എഴുത്തച്ഛന്മാരിൽ  ഉണ്ടായിരുന്നതായി പറയുന്നു.
ചെമ്പ്ര എഴുത്തച്ഛൻ മാരുടെ മാന്ത്രിക  പ്രവർത്തികളെ  കുറിച്ച് ഐതിഹ്യമാലയിലാണ് പരാമർശിച്ചു കാണുന്നത്.
ഐതിഹ്യമാലയിൽ പരാമർശിച്ചിരിക്കുന്ന ചെമ്പ്ര എഴുത്തച്ഛന്മാർ മാക്കു എഴുത്തച്ഛൻ
ചെമ്പ്ര എഴുത്തച്ഛൻമാരുടെ കൂട്ടത്തിൽ എറ്റവും പ്രസിദ്ധൻ മാക്കു എഴുത്തച്ഛൻ ആയിരുന്നു.
കാക്കശ്ശേരി ഭട്ടതിരിയായിരുന്നു അദ്ദേഹത്തിന്റെ ഗുരു .
ചെമ്പ്ര മാക്കു എഴുത്തച്ഛന്റെ കുടുംബ പരദേവത വേട്ടയ്ക്കൊരുമകൻ ആയിരുന്നു.
മാക്കു എഴുത്തച്ഛൻ ക്ഷിപ്ര പ്രസാദിയായ ഗണപതി ഭഗവാനെ സേവിച്ചു പ്രത്യക്ഷപ്പെടുത്തിയ ആളായിരുന്നു.
പൊന്നാനിയിലെ ഒരു മനക്കലെ അന്തർജ്ജനം ഹനുമാനെ സേവിച്ചു തുടങ്ങി.
എന്നാൽ സേവയിൽ അന്തർജ്ജനത്തിന് തെറ്റ് പറ്റുകയും ഹനുമാൻ ബാധ കയറിയ പോലെ പെരുമാറാൻ തുടങ്ങുകയും ചെയ്തു.
മാക്കു എഴുത്തച്ഛൻ ആണ് ആ ബാധ ഒഴിപ്പിച്ചത്.
തിരുവിതാംകൂർ മഹാരാജവംശത്തെ നശിപ്പിക്കുന്നതിനായി ഒരിക്കൽ ചില ശത്രുക്കൾ ആഭിചാരക്കാരെക്കൊണ്ടു ചില മാരണദേവതകളെ വിടുവിച്ചു.
മാക്കു എഴുത്തച്ഛൻ ആ ബാധകളെ ഒഴിപ്പിച്ചു.
മഹാരാജാവ് എഴുത്തച്ഛന്റെ രണ്ടു കൈയ്ക്കും വീരശൃംഖലയും മറ്റും കൊടുത്തു സബഹുമാനം പറഞ്ഞയച്ചു.
തന്റെ അടുത്ത സുഹൃത്തായിരുന്ന കേളു മേനോനെ ഒടിയന്മാരിൽ നിന്ന് രക്ഷിക്കുകയും മാക്കു എഴുത്തച്ഛൻ ചെയ്തിട്ടുണ്ട്.
കുഞ്ഞുണ്ണി എഴുത്തച്ഛൻ
മാക്കു എഴുത്തച്ഛന്റെ ശി‌ഷ്യനായി കുഞ്ഞുണ്ണി എഴുത്തച്ഛൻ എന്നൊരാളുണ്ടായിരുന്നു.
അദ്ദേഹം വലിയ മന്ത്രവാദിയും അനേകം അത്ഭുതകർമങ്ങൾ ചെയ്തിട്ടുള്ള ആളുമായിരുന്നു.
ഈ എഴുത്തച്ഛനും ഗണപതിയെസ്സേവിച്ചു പ്രത്യക്ഷപ്പെടുത്തിയിട്ടുള്ള ആളായിരുന്നു.
കൃഷ്ണൻ എഴുത്തച്ഛൻ
കുഞ്ഞുണ്ണിയെഴുത്തച്ഛന്റെ മകനായിരുന്നു കൃ‌ഷ്ണനെഴുത്തച്ഛൻ .
അദ്ദേഹവും വലിയ മന്ത്രവാദിയായിരുന്നു .
വിദ്വാൻ മാനവിക്രമൻ ഏട്ടൻ തമ്പുരാൻ എന്നു പ്രസിദ്ധനായിരുന്ന സാമൂതിരിപ്പാടിനുണ്ടായിരുന്ന കാസരോഗം ഇദ്ദേഹമാണ് ഭേദപ്പെടുത്തിയത്.
തന്റെ ഗൃഹത്തിനടുത്തുള്ള ഒരു നമ്പൂതിരി ഇല്ലത്തെ, ഒരു വിശേഷാവസരത്തിൽ പെയ്ത മഴയിൽ നിന്ന് തൻറെ മാന്ത്രിക സിദ്ധി ഉപയോഗിച്ച് ഇദ്ദേഹം രക്ഷപെടുത്തി.